Diari Oficial de la Generalitat Valenciana


Sumari del DOGV 8267, del 05-04-2018 (2018/2386)

Aprovació de l'informe ambiental i territorial estratègic de l'estudi de detall de l'illa 27 de la platja de Gandia.
--------------------------------------------------------------------------------------------------------------------

### Dades del document

Número de DOGV
:   8267

Data del DOGV
:   05-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/2386


Data del document
:   06-03-2018

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Aprovació de l'informe ambiental i territorial estratègic de l'estudi de detall de l'illa 27 de la platja de Gandia. [2018/2386]  
La Junta de Govern de la ciutat de Gandia ?en qualitat d'òrgan ambiental i territorial municipal, en virtut del Decret 2016-4019- en sessió ordinària celebrada el 5 de març de 2018, vista la proposta formulada pel coordinador general d'Urbanisme i Habitatge i president de la comissió tècnica de suport a aquest òrgan de 28 de febrer, ha resolt emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de l'estudi de detall de l'illa 27 de la platja de Gandia, de conformitat amb els criteris de l'annex VII de la LOTUP, per no tenir efectes significatius sobre el medi ambient, amb la fi de continuar la tramitació de l'expedient conforme a la normativa urbanística.  
  
L'estudi de detall consisteix a ordenar l'edificabilitat que el Pla General atorga a la parcel·la cadastral 2090529PI6405F7351UO (la qual té la consideració d'unitat urbana equivalent a una illa) per a definir altures, alineacions de les edificacions existents i de futures intervencions.  
El document inicial estratègic (DIE) planteja 3 alternatives i opta per la número 1, atés que soluciona la problemàtica de la parcel·la i manté una estructura orgànica ja que conserva el valor estètic i la imatge actual.  
S'efectua consulta al Servei d'Ordenació del Territori de la Conselleria d'Habitatge, Obres Públiques i Vertebració del Territori, a ASEMHTSA (Destí Safor) i a la junta de districte de la platja, les quals no han presentat cap informe o resposta.  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer. Concloure que la proposta d'estudi de detall de l'illa 27 de la platja de Gandia, coneguda com a Gran Manzana que consisteix a ordenar l'edificabilitat que el Pla general atorga a la parcel·la cadastral 8496721ZB2831J2979XR (la qual té la consideració d'unitat urbana equivalent a una illa), amb façana als carrers Legazpi, Navegant i les Barraques, no té efectes significatius sobre el medi ambient d'acord amb els criteris establits en l'annex VII de la LOTUP.  
  
  
Segon. Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada de l'estudi de detall de la illa 27 de la platja de Gandia, i designar com a alternativa més idònia mediambientalment l'alternativa 1 del document inicial estratègic.  
  
Tercer. Sol·licitar al promotor de l'estudi de detall que presente un text refós del projecte d'estudi de detall que incloga les correccions presentades en l'annex aportat el 28.09.2017, així com un apartat que valore el projecte des de la perspectiva de gènere.  
  
Quart. Incloure aquest informe en la documentació de l'instrument de planejament urbanístic als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística de l'instrument de planejament.  
  
Cinqué. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 51.7 de la LOTUP. I en la pàgina web municipal de conformitat amb el Decret 2016-4019.  
  
Sisé. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Seté. Aquesta resolució d'informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el Diari Oficial de la Generalitat Valenciana, no s'aprovara aquest projecte en el termini màxim de 4 anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 6 de març de 2018.- El secretari general accidental del Ple (Acord JGCG 26.02.2018): Francisco Rius Mestre.